సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
చారిత్రాత్మక విజయం సాధించిన పాక్
ఇంగ్లండ్‌పై 20 ఏళ్ల తర్వాత విజయం సాధించిన పాక్ ఆటగాళ్లు మైదానంలో ఎందుకు పుష్ అప్స్ తీశారు?
TNN | Updated:
Jul 18, 2016, 10:53AM IST
ఇంగ్లిష్ గడ్డపై పాకిస్థాన్ అదరగొట్టింది. నాలుగు టెస్టుల సిరీస్‌లో భాగంగా లార్డ్స్‌లో జరిగిన తొలి టెస్టులో 75 పరుగుల తేడాతో ఇంగ్లండ్‌పై పాక్ జయకేతనం ఎగురవేసింది. ఇంగ్లండ్‌లో పాకిస్థాన్ టెస్టు మ్యాచ్ గెలవడం గత 20 ఏళ్లలో ఇదే ప్రథమం కావడం విశేషం. విజయం కోసం చివరి రోజు ఇంగ్లండ్‌కు 283 పరుగులు అవసరం కాగా ఆ జట్టు 207 పరుగులకే కుప్పకూలింది. తొలి ఇన్నింగ్స్‌లో కెప్టెన్ మిస్బా ఉల్ హక్ సెంచరీ సాధించడంతో పాక్ జట్టు 339 పరుగులు చేసింది. యాసిన్ షా 6 వికెట్లు తీయడంతో తొలి ఇన్నింగ్స్‌లో ఇంగ్లండ్ 272 పరుగులకే ఆలౌట్ అయ్యింది. పాక్ జట్టు రెండో ఇన్నింగ్స్‌లో 215 పరుగులు చేసింది. రెండో ఇన్నింగ్స్‌లో రహత్ అలీ (3/47), యాసిన్ (4/69) ఇంగ్లండ్ వెన్ను విరిచారు. మొదటి ఇన్నింగ్స్‌లో పాక్ కంటే తక్కువ పరుగులు చేసిన ఇంగ్లండ్ విజయానికి 75 పరుగుల దూరంలోనే ఉండిపోయింది.
మీ వెంట మేం ఉన్నాం అనేందుకు గుర్తుగా ​సెంచరీ చేసినప్పుడల్లా పుష్ అప్స్ తీస్తానని అబోటాబాద్‌లోని సైనికులకు మిస్బా మాట ఇచ్చాడు. దాని ప్రకారమే తొలి ఇన్నింగ్స్‌లో సెంచరీ చేశాక అతడు పుష్ అప్స్ తీశాడు. మ్యాచ్‌లో విజయం సాధించిన అనంతరం పాక్ జట్టు మొత్తం మిస్బా తరహాలోనే పుష్ అప్స్ తీయడం విశేషం.